**“Салыктык эмес кирешелер жөнүндө Кыргыз Республикасынын**

**кодексине өзгөртүүлөрдү киргизүү тууралуу”**

**Кыргыз Республикасынын Мыйзамынын долбооруна**

**НЕГИЗДЕМЕ-МААЛЫМКАТ**

1. **Максаты жана милдеттери**

 Салыктык эмес кирешелер жөнүндө Кыргыз Республикасынын кодексин (мындан ары – Кодекс) аткаруунун эффективдүүлүгүн камсыз кылууга багытталган өзгөртүүлөрдү киргизүү ушул Мыйзам долбоорунун максаты жана милдеттери болуп саналат.

1. **Баяндоочу бөлүк**

 “Салыктык эмес кирешелер жөнүндө Кыгрыз Республикасынын Мыйзамынын 1-беренесине ылайык Салыктык эмес кирешелер жөнүндө Кыргыз Республикасынын кодекси 2019-жылдын 1-январынан тартып күчүнө кирген. Практика көрсөткөндөй, Кодексти аткаруунун эффективдүүлүгүн камсыз кылуу, ошондой эле аны Кыргыз Республикасынын башка мыйзамдары менен шайкеш келтирүү үчүн, кээ бир өзгөтүүлөрдү жана толуктоолорду киргизүү зарылчылыгы келип чыкты.

 1. Кыргыз Республикасынын Конституциясынын 6-беренесинин 3-бөлүгүнүн ченемдерине ылайык Кыргыз Республикасы катышуучусу болуп эсептелген, мыйзамда белгиленген тартипте күчүнө кирген эл аралык келишимдер, ошондой эле эл аралык укуктун жалпы кабыл алынган принциптери менен ченемдери Кыргыз Республикасынын укук системасынын ажыралгыс бөлүгү болуп саналат. Ушуга байланыштуу салыктык эмес мыйзамдардын алдында эл аралык макулдашуулардын артыкчылыгы каралган ченем менен Кодексти толуктоо зарыл.

 2. Кодекстин 3-беренесинин 1-бөлүгүндө ушул Кодексте пайдаланылуучу,

Кыргыз Республикасынын мыйзамдарынын жарандык, үй-бүлөлүк, бажылык, салыктык жана башка тармактарынын институттары, терминдери жана аныктамалары бул мыйзам тармактарында пайдаланылган мааниде колдонуулары каралган. Мына ошентип, Кыргыз Республикасынын бюджеттик кодексинин 2-беренесинин 1-пукнтунун ченемдерине ылайык бюджет ресурстарынын администратору – Кыргыз Республикасынын бюджеттик тутумунун бюджеттерин чегерүү, жыйноо, эсепке алуу жана салыктык, салыктык эмес кирешелерин (ресурстарын) чегерүүнүн тууралыгын, толуктугун жана өз убагындалуулугун контролдоо боюнча бир же бир нече иш-милдеттердин жыйындысын жүзөгө ашыруучу мамлекеттик орган же жергиликтүү өз алдынча башкаруу органы, ошондой эле анын түзүмдүк, ведомстволук караштуулуктагы бөлүкчөлөрү.

 Бюджеттик кодекстин 75-беренесинин ченемдеринде мамлекеттик органдар бюджеттик укук мамилелерин жөнгө салуу жаатында Өкмөт тарабынан белгиленген тартипте жана ресурстардын администраторлорунун реестрине ылайык бюджеттин ресурстарынын администраторлорунун иш-милдеттерин аткараары каралган. Бюджеттин ресурстарынын администраторлорунун реестри Кыргыз Республикасынын 2015-жылдын 26-августундагы № 604-токтому менен бекитилген.

 Жогоруда көрсөтүлгөнгө байланыштуу Кодекстин 33-беренесин Кыргыз Республикасынын бюджеттик кодексинин ченемдерин шайкеш келтирүү зарыл.

 3. Айыптарды колдонуу жөнүндө чечим кабыл алган ыйгарым укуктуу органдар айыптардын администраторлору болушат. Кодекстин 18-беренесинин ченемдери менен администраторлор салыктык эмес кирешелерди эсепке алууну, жыйноону жана төлөөнү контролдоону жүзөгө ашырууга, ошондой эле сотторго салыктык эмес кирешелердин төлөнбөгөн суммаларын мажбурлап өндүрүп берүү жөнүндө доо арыздарын берүүгө укуктуу экендиги каралган, ошондуктан администраторлор айыптардын төлөнүшүн жана өндүрүп алынышын контролдоого тийиш, ушуга байланыштуу Кодекстин 35-беренесине өзгөртүүлөрдү киргизүү зарылдыгы келип чыгат.

4. Кыргыз Республикасынын бюджеттик кодексин 2-беренесинин 8-пунктунун ченемдерине ылайык бюджеттик мекеме – бул иши тиешелүү бюджеттин каражаттарынын эсебинен каржылануучу, башкаруучулук, социалдык-маданий, илимий-техникалык же коммерциалык эмес мүнөздөгү башка иш-милдеттерди жүзөгө

ашыруу үчүн мамлекеттик орган же жергиликтүү өз алдынча башкаруу органы тарабынан түзүлгөн мамлекеттик орган, жергиликтүү өз алдынча башкаруу органы же мекеме.

 Андан ары, менчик ээси тарабынан башкаруучу, социалдык-маданий же коммерциялык эмес башка функцияларды ишке ашыруу үчүн түзүлгөн жана ал тарабынан толук же жарым-жартылай финансылануучу мамлекеттик же башка уюм мекеме катары таанылат деп Кыргыз Республикасынын граждандык кодексинин 164-беренесинин1-бөлүгү менен бекитилген. Азыркы учурда республикада мамлекеттик ишканалардын катары менен өзүнүн ишкердигин өзүн-өзү каржылоо принциптери (толук чарбалык эсеп) менен ишке ашырган мамлекеттик менчик формасындагы мекемелер иштеп жатат. Бюджеттик мыйзамдар менен өзүнүн ишкердигин өзүн-өзү каржылоо принциптери менен ишке ашырган мамлекеттик менчик формасындагы мекемелерди каржылоо каралган эмес. Демек, мамлекеттик мүлктү ижарага берген мындай мекемелерге карата Кодекстин 101-беренесинин 2-бөлүгүнүн ченемдерин колдонуу мүмкүн эмес, аткени, алардын ишкердигин бюджеттин эсебинен каржылоо каралган эмес. Жогоруда көрсөтүлгөнгө байланыштуу Кодекстин 101-беренесинин 2-бөлүгүнө тиешелүү өзгөртүүлөрдү киргизүү зарылдыгы келип чыгат.

 5. Салыктык эмес кирешелер жөнүндө кодекс, ошондой эле, жер казынасын пайдаланууда келип чыккан укуктук мамилелерди жөнгө салган “Жер казынасы жөнүндө” Кыргыз Республикасынын Мыйзамы “пайдалуу кендерди кайра иштетүү” деген терминдин аныктамасын камтышпайт. “Консультант Плюс” системасынын финансылык жана юридикалык терминдердин Маалымдамасынын маалыматы боюнча пайдалуу кендерди кайра иштетүү – бул чыгарылуучу продукциянын зыяндуу аралашмалардын көлөмү жана гранулометрикалык курамы боюнча берилген керектөө касиеттерин камсыз кылуу үчүн казып алынган минералдык чийки заттын пайдалуу компоненттерин зыяндуу аралашмалардан тазалоого жана байытууга багытталган алгачкы механикалык кайра иштеп чыгуучу технологиялык процесс (ырааттуу технологиялык процесстердин толук циклин түзгөн курамы). Жогорудагы көрсөтүлгөн “пайдалуу кендерди кайра иштетүү” терминин аныктамасына жараша, кайра иштетүүдөн алынган продукт баары бир пайдалуу кен болуп кала берет, себеби, жогоруда жазылган аныктамага жараша, пайдалуу кендери кайра иштетүүдө жаңы продукт түзүлбөйт, башкача айтканда, чыгарылуучу продукциянын зыяндуу аралашмалардын көлөмү жана гранулометрикалык курамы боюнча берилген керектөө касиеттерин камыз кылуу үчүн пайдалуу кендердин пайдалуу компоненттерин зыяндуу аралашмалардан жөн гана бөлүп алуу жүргүзүлөт.

 Кодекстин 127-беренесинин ченемдерине ылайык пайдалуу кендерди иштетишкен (казып алышкан) жактар жергиликтүү маанидеги инфратүзүмдү өнүктүрүүгө жана күтүүгө чегерүүлөрдү төлөөчү болуп саналат. Практика көрсөткөндөй, көп учурда чегерүүлөрдү эсептөөдө төлөчүлөр тарабынан сатылган пайдалуу кендердин көлөмү гана пайдаланылат, ал эми алардын кайра иштетүүдөн алынган продуктыларынын сатылган көлөмдөрү эсепке алынбайт. Ошондуктан, бул чегерүүлөрдү толук эсептөө максатында ушул толуктоолор зарыл.

 Мындан тышкары, пайдалуу кендердин кээ бир түрлөрү же кайра иштетүүнүн продуктылары даяр продукцияны өндүрүүгө, иштерди аткарууга жана/же кызмат көрсөтүүгө компонент катары колдонулат. Мисалы: цемент чыгаруу үчүн пайдалуу кендердин катарына кирген чопо жана акиташ пайдаланылат. Ошол эле учурда Кодекстин 128-беренесинин күчүнө жараша, сатылган цементтин көлөмү бул чегерүүлөрдү эсептөөдө эсепке алынбайт, себеби, цемент пайдалуу кендердин катарына кирбейт. Башка мисал: алкоголдук, алкоголдук эмес жана улуттук ичимдиктерди өндүрүүгө пайдалуу кендердин катарына кирген жер алдындагы суу колдонулат. Жогоруда көрсөтүлгөн ичимдиктердин сатылган көлөмдөрү дагы чегерүүлөрдү эсептөөдө эсепке алынбайт. Мындан тышкары, кызмат көрсөтүүдө (мончо, сауна, бассейн, ж.у.с.) пайдаланылган жана техникалык муктаждыктарга пайдаланылган жер алдынан алынган суулардын көлөмдөрү бул чегерүүлөрдү эсептөөдөн калып жатышат, ошол эле учурда, жер алдындагы суулардын сатылган көлөмдөрү чегерүүлөрдү эсептөө обүектиси болот, демек, ишкердиктин субъектилерине карата бирдей мамиле кылуу принципи бузулууда. Ушуга байланыштуу чегерүүлөрдү эсептөөдө пайдалуу кендерди сатууда, өндүрүш жана кызмат көрсөтүү үчүн пайдаланууда алардын көлөмдөрүн толук камтуу максатында Кодекстин 128-беренесине өзгөртүүлөрдү киргизүү зарылчылыгы келип чыкты.

 6. Кыргыз Республикасынын Конституциясынын 16-беренесине ылайык жер, анын кен байлыктары, аба мейкиндиги, суулары, токойлору, өсүмдүктөр жана жаныбарлар дүйнөсү, башка жаратылыш ресурстары Кыргыз Республикасынын гана менчиги болуп эсептелет, бирдиктүү экологиялык системаны сактоо максатында Кыргызстан элинин жашоосу менен иш-аракетинин негизи катары пайдаланылат жана мамлекеттин өзгөчө коргоосунда турат.

 Кыргыз Респубилкасынын токой кодекси мамлекеттик токой фондусуна кирген участокторду пайдалануу жагындагы мамилелерин жөнгө салган негизги ченемдик-укуктук акт болуп саналат, ал токойлорду коргоо, сактоо жана жаңыртып өстүрүү, алардын экологиялык жана ресурстук потенциалын жогорулатуу сарамжалдуу пайдалануу жана жок болбогондой пайдалануунун укуктук негиздерин бекитет. Мамлекеттик токой фондусу Кыргыз Республикасынын гана менчигинде болгону жана менчиктөө укугун Кыргыз Республикасынын Өкмөтү жана токой чарбачылыгын башкаруучу мамлекеттик органдар, жергиликтүү мамлекеттик администрациялар кодексте жана Кыргыз Республикасынын башка мыйзамдары белгиленген компетенциянын чегинде ишке ашырышары Токой кодекси менен бекитилген. Кыргыз Республикасынын токой кодексинин 100 жана 101-беренелеринин ченемдерине ылайык токой фондусунун участокторун алып коюудан же убактулуу ээлеп алуудан, ошондой эле токой фондусунун менчик ээлеринин жана токойдуу пайдалануучулардын укуктарын чектөөдө же уюдардын жана жарандардын иштеринин таасирлеринин натыйжасында токойлордун сапаттык абалынын начарлашынан улам келтирилген чыгашалардын орду, аларды тарткан токой фондусунун менчик ээлерие жана токойду пайдалануучуларга толук көлөмдө (анын ичинде алынбай калган пайда) Кыргыз Республикасынын мыйзамдарында белгиленген тартипте толтурулуп берилет.

 Ошондой эле токой фондусунун участокторун токой чарбасын жүргүзүү менен байланышпаган максатта пайдалануу үчүн алып коюудан, токой фондусунун менчик ээлеринин жана токойду пайдалануучулардын укуктарын чектөөдөн же уюмдардын иш-аракетинин таасиринин натыйжасында начарлашынан улам токой чарба өндүрүшүнүн тарткан жоготууларынын орду толтурулуп берилүүгө тийиш.

 Көрсөтүлгөн жоготуулардын орду токой чарбасын жүргүзүү менен байланышпаган муктаждыктар үчүн токой фондусунан алынып коюлган участоктор бөлүнүп берилген уюмдар, ошондой эле токой чарбасынын жүгүртүүсүнөн алынган токой фондусунун участокторун чыгарып коюу менен объекттеринин айланасында коргоочу, санитардык жана сактоочу зоналары түзүлгөн уюмдар тарабынан толтурулуп берилет.

 Токой чарба өндүрүшүнүн жоготууларынын ордун толуктоо тартибинде түшкөн каражаттар токойлорду коргоо, сактоо, токой өстүрүү, жаңыртып өстүрүү жана алардын өнүмдүүлүгүн жогорулатуу үчүн пайдаланылат.

 Жогоруда көрсөтүлгөнгө, жана ошондой эле Кодекс салыктык эмес кирешелерди белгилөө, колдонууга киргизүү жана алуу боюнча мамилелерди жөнгө салгандыгына байланыштуу, аны токой чарба өндүрүшүнүн жоготууларынын ордун толтуруу каралган глава менен толуктоо зарыл.

 7. Кодекстин 153-беренесин республикалык бюджетке түшө турган салыктык эмес кирешелердин жаңы түрү менен толуктоо зарыл.

Ушул Мыйзам долбоору кабыл алынган учурда Кыргыз Республикасынын башка мыйзамдарына жана кодекстерине өзгөртүүлөрдү киргизүү зарылчылыгы келип чыкпай тургандыгын белгилеп коюу зарыл.

 **3. Мүмкүн болгон социалдык, экономикалык укуктук, укук коргоочулук, гендердик, экологиялык, коррупциялык кесепеттердин болжолу**

Бул Мыйзам долбоорунун кабыл алынышы терс социалдык, экономикалык, укуктук, укук коргоочулук, гендердик, экологиялык, коррупциялык натыйжаларга алып келбейт.

1. **Коомдук талкуунун жыйынтыктары жөнүндө маалымат**

Бул Мыйзам долбооружарандардын жана юридикалык жактардын кызыкчылыктарына тикелей тиешеси болгондуктан **«**Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесинин талаптарына ылайык, коомдук талкулоо уюштуруу максатында, Кыргыз Республикасынын Министрлер Кабинетинин расмий сайтына жайгаштырылат.

1. **Долбоордун мыйзамдарга шайкештигин талдоо**

Сунушталган Мыйзамдын долбоору колдонуудагы мыйзамдардын, ошондой

эле Кыргыз Республикасы катышкан белгиленген тартипте күчүнө кирген эл аралык келишимдердин ченемдерине каршы келбейт.

1. **Каржылоо зарылдыгы жөнүндө маалымат**

 Бул Мыйзамдын долбоорунун кабыл алынышы республикалык бюджеттен кошумча финансылык чыгымдарга алып келбейт.

1. **Жөндөө таасирин талдоо тууралуу маалымат**

Ишкердик иш-аракетти жөнгө салбагандыктан бул Мыйзамдын долбоору жөндөө таасирин талдоо жүргүзүүнү талап кылбайт.

**Министрлер Кабинетинин Төрагасынын орун басары -**

**экономика жана финансы министри А. Жапаров**